3 பின்னர் உன் இடக்கையில் இருக்கும் வில்லை நான் தட்டிவிட்டு  வலக்கையில் இருக்கும் அம்புகளைக் கீழே விழச் செய்வேன். 4 இஸ்ரயேல் மலைகளில் நீ வீழ்வாய்;  நீயும் உன் எல்லாப் படைகளும், உன்னோடிருக்கும் மக்களினங்களும் வீழ்வீர்.  நான் உன்னை ஊன் தின்னும் எல்லாப் பறவைகளுக்கும்,  காட்டு விலங்குகளுக்கும் இரையாகக் கொடுப்பேன். 5 நீ திறந்தவெளியில் வீழ்வாய். நானே இதை உரைத்தேன்,  என்கிறார் தலைவராகிய ஆண்டவர்.